钦定古今图书集成/明伦汇编/闺媛典/第085卷 > 王家臣继母王氏
## 钦定古今图书集成/明伦汇编/闺媛典/第085卷 > 王家臣继母王氏

按《武昌县志》：王氏，庠生王家臣继母。家臣生母亡，兄
弟三人仳𠌯失所，父乃娶，氏抚诸孤，鞠育恩勤，倍于
生母。凡饥渴寒暖，纤悉必察。父喜曰：“芦衣凉薄，常受
后妻之毒，吾今幸矣。”诸子皆能成立。仲子为邑诸生，
未几夫亡，氏甘淡守约，荼苦劳瘁，以固穷节。值闯逆
蹂躏山谷，氏为所执，遂绝粒，数日骂贼死。